钦定古今图书集成/明伦汇编/官常典/第664卷 > 《寄贾文彬巡检》镏炳
## 钦定古今图书集成/明伦汇编/官常典/第664卷 > 《寄贾文彬巡检》镏炳

故人为别动经春，野渡维舟送夕曛。银烛照窗秋听
雨，角弓悬壁晚看云。山城旗影中流见，《草阁》书声隔
岸闻。江汉茫茫多旧识，犹能俎豆说将军。

《宋史神宗本纪》：“熙宁三年十二月庚午，夏人寇镇戎
军三川砦，巡检赵普伏兵邀击，败之。”

《尹玉传》：“玉以捕盗功，为赣州三砦巡检，秩满城居，从
文天祥勤王。”

《何灌传》：灌为府州大山军巡检，盗苏延福狡悍为二
边患，灌亲枭其首。贾胡畽有泉，辽人常越境而汲，灌
亲申画界堠遏其来，忿而举兵犯我，灌迎高射之，发
辄中，或著崖石皆没镞，敌惊以为神，逡巡敛去。后三十年，契丹萧大师与灌会，道曩事，数何巡检神射，灌
曰：“即灌是也。”萧矍然起拜。

《日知录》巡检，即古之游徼也。洪武中尤重之，而特赐
之敕，又定为考课之法。及江夏侯周德兴巡视福建，
增置巡检司四十有五。自弘治以来，多行裁革，所存
不及曩时之半。巡检裁则总督添矣。何者？巡检遏之
于未萌，总督治之于已乱。

后汉

### 安帝 年置县五部督邮曹掾一人

按《后汉书安帝本纪》，不载。按《百官志》：“安帝以羌犯
法，三辅有陵园之守，复置都尉、诸曹掾。”史本注曰：“诸
曹略如公府。其监属县有五部督邮，曹掾一人。”

〈注〉《汉官》曰：“河南尹，诸县有四部督邮，吏部掾，二十六人。”